1 _ داستان مہدويت ميں چونكہ ايكہ دينى پہلو موجود تھا اور پيغمبر(ع) اكرم(ع) نے اسكى خبردى تھى كہ جس زمانہ ميں كفرو بے دينى فروغ ہوگا اور ظلم و ستم چھا يا ہوگا اس وقت مہدى موعود انقلاب بر پا كريں گے اور دنيا كى آشفتہ حالى كى اصلاح كريں گے اسى لئے  مسلمان اس موضوع كو ايك طاقتو رپناہ گاہ اور تسلّى بخش وقوعہ تصور كرتے تھے اور ہميشہ اس كے وقوع پذير ہونے كے منتظر رہتے تھے _ خصوصاً مذكور ہ عقيدہ اس وقت اور زيادہ مشہور اور زندہ ہوجاتا تھا جب لوگ ظلم و ستم كى طغيانيوں اور بحرانى حالات ميں ہرجگہ سے مايوس ہوجاتے تھے چنانجہ كبھى اصلاح كے علمبردار اور ابن الوقت افراد بھى اس سے فائدہ اٹھا تے تھے _